Arti i diplomatëve të Uashingtonit
Pjesëtarë të komunitetit diplomatik të kryeqytetit amerikan ekspozuan talentet e tyre artistike në ekspozitën “Festival des Artistes”
Arti shpesh mbledh njerëzit së bashku, dhe ky aspekt ishte në qendër të aktivitetit “Festivali i artistëve” të këtij viti në kryeqytetin amerikan. Pjesëtarë të komunitetit diplomatik - që përfaqësojnë më shumë se 20 vende - ekspozuan talentet e tyre artistike. Materiali në vazhdim na sjell atmosferën e natës së hapjes së ekspozitës në Shkollën e Arteve “Duke Ellington” në Uashington. Gisele Essongue krijon rruaza artistike në kohën e saj të lirë, kur nuk është duke punuar në Ambasadën e Gabonit. Ajo është një anëtaret e komunitetit diplomatik veprat e artit të të cilëve po shfaqen në një ekspozitë të organizuar nga shoqata “THIS for Diplomats”. Ky grup ndihmon të dërguarit diplomatikë dhe familjet e tyre të përshtaten me jetën në Shtetet e Bashkuara. Veprat e artit bashkojnë njerëzit sepse arti kapërcen barrierat gjuhësore, thotë organizatorja e aktivitetit Nan Coughlin. Pikturat e kafshëve që mbajnë tabelat "më puth" dhe "më përqafo" janë ideuar si reagime ndaj përshëndetjeve amerikane, thotë artistja Valeria Caflisch. Bashkëshorti i saj punon në ambasadën zvicerane. Arti gjithashtu mund të shërbejë si një lidhje. Sohna N'Gum nga Gambia punon me tekstile që i kujtojnë vendin e saj. Tani ajo bën rroba duke përdorur pëlhura që babai i saj i blen gjatë udhëtimeve të tij. Krijimi i bizhuterive është hobi i Etik Witjaksono, por ajo nuk e ka mësuar atë në Indonezinë amtare. Shkëmbimet janë, në një farë mënyre, pjesë e vetë artit të diplomacisë.